གོང་གི་གནས་ཚུལ་དག་ལས་ཀྱང་ཡ་ང་ཞིང་ཡ་མཚན་པའི་གནས་ཚུལ་ངེས་པར་དུ་ཤེས་དགོས་ཤིང་དོན་དམ་གྱིས་སྲུང་དགོས་པ་ནི།༡༩༥༦ལོར་མཚོ་མཐའ་ཁུལ་མཚོ་སྔོན་པོགྱི་བྱེ་ཐང་གི་རྒྱ་ཁྱོན་གྱི་སྤྱི་ལེ་གྲུ་བཞི་མ་༤༥༢་༡ཡིན་པ་དང་།ད་ལྟ་སྤྱི་ལེ་གྲུ་བཞི་མ༧༠༠བསླེབས་འདུགསྤྱི་ལོ༡༩༩༧ལོར་སྲུང་སྐྱོབ་ཁུལ་དུ་བྱེ་སྒང་ཕལ་ཆེར་མེད་ཅེས་བཤད་ཆོག་མོད།ད་སྐབས་རྒྱ་ཁྱོན་ལ་མུའུ་༦༠༠ཡོད་པའི་འགུལ་སྐྱོད་རང་བཞིན་ཅན་གྱི་བྱེ་སྒང་ཞིག་ཆགས་ཡོད་པ་དེ་དང་།དེ་བཞིན་དུ་ཀརྨ་ཀུན་ཁྱབ་ཀྱི་རྩོམ་ཡིག་སྔོ་ཡི་བུ་མོ་སྤུན་བདུན་གྱི་སྨེ་སྔགསཞེས་པར་བོད་ཀྱི་ས་ཆ་བྱེ་སར་འགྱུར་ཚད་དེ་ས་ཆ་སྤྱིའི་བརྒྱ་ཆའི་ཙམ་ཟིན་གྱི་ཡོད་པ་དང་།ཐང་རྒོད་ཅན་གྱི་ས་ཆ་དེ་ས་ཆ་སྤྱིའི་བརྒྱ་ཆའི་ཟིན་ཡོད་པས།རྒྱལ་ཡོངས་སུ་ཤིན་ཅང་།ནང་སོག་ཕུད་པའི་རྒྱལ་ཡོངས་ཀྱི་ས་ཆ་བྱེ་ཐང་ཅན་དུ་འགྱུར་ཚད་ཨང་གསུམ་པར་བསླེབས་ཡོད་ཚད་བཤད་འདུགའདི་དང་འདི་ལྟ་བུའི་གནོད་ཚབས་རང་བཞིན་ཅན་གྱི་གསར་འགྱུར་རིགས་ང་ཚོའི་མིག་གི་མདུན་དང་རྣ་བའི་ནང་དུ་ཇི་ལྟར་བླུགས་ཀྱང་གོང་རིམ་ནས་ཁ་ནས་བཤད་དེ་ལག་པ་རུམ་དུ་བཅུག་པའི་གནད་དོན་ལྷག་ཡོད་པ་ངེས་པར་དུ་ཤེས་དགོས་མོད།ཡིན་ནའང་བོད་མི་ཚོར་རང་གི་ཁོར་ཡུག་ལ་སྲུང་སྐྱོབ་ཀྱི་བདག་དབང་མེད་པ་འདིས་སའི་གོ་ལའི་ཕྱོགས་ངོས་ཤིག་ཟད་ཀྱིན་པ་སུ་ལ་བཤད།ཡིན་ནའང་རང་ནུས་ཡོད་དགུས་བོད་ཀྱི་རི་ཆུ་ནགས་གསུམ་དང་།བོད་ཀྱི་རྟ་ནོར་ལུག་གསུམ།དེ་བཞིན་དུ་རི་དྭགས་དང་སྐྱེ་དངོས་ཚང་མར་ལྟ་སྟངས་གཅིག་གིས་སྲུང་སྐྱོབ་དང་དོ་དམ་ཚགས་ཚུད་དམ་པོ་བྱེད་དགོས།